Nantzin Chon

NANTZIN VISITACION GARCÍA 

Yaja itukey Vicitación itzuntuey García, yaja nesik tik ne shiwit shikipil chiknawi tzunti se pual kashtul se.

Inan itukey Vicenta itzuntukey García keman chikitik mumachtij nawat kikaki inoya wan inan nusan mumachtij tekiti ne sukit kichiwat ne kumal wan kumit.

Yaja kipia kashtul ume shiwit keman muilpia wan ishulejyu itukey Eugenio itzuntukey Lopez yejemet kipiat makwil ipilawan. 

Yaja itukey Alejandra itzuntukey García yaja tekiti tik ne kuna nawat nantzin tamachtiani nusan tekiti ne sukit.

Yaja itukey Nicolas itzintukey García yaja tekiti tik ne kojtan yaja nawatajtaketzani kimawawasua ne tajtakwikaliz. Ne takwika pal ne tatuktiani, tesu kipia tumin wan naja nukustu ne nawat wan takwikalis tik nawat.

Yaja itukey Ursula itzuntukey García yaja tekiti tik ne kojtan nusan ne sukit katka, nusan nawatajtaketzani.

Yaja iyukey Benedicto itzuntukey García yaja tikpia nekal ne kuskatan yaja tekiti kichiwa tishti tzupelek.

Yaja itukey Alejandro itzuntukey García yaja tekiti kichiwa kajtik.

Vicitacíon yaja se wey siwat nawatajtaketzani nutechan witzapan yaja kinmachtij ne tajtakamet wan sijsiwajket wan ipijpilawan.

Tik ne shiwit ume shikil sepual Vicitación itzuntukey García mikit kipiat nawi pual nawi shiwit

 BIBLIOGRAFIA. 

 http://tushik.org/ndti01/?fbclid=IwAR2BgPKdjASd6fTGpC4GSeXbK9dQh2d5whexlIIH-tlqQpj7tE1RJHPxlBE
 https://twitter.com/CNRSV/status/1018169037518450688/photo/3
 https://www.youtube.com/watch?v=Ko-qDz-WSpg

Takutun:Kuskatanchanejket